KOMMISSIONENS FORORDNING (EF) Nr. 605/98 af 17. marts 1998 om ændring af forordning (EØF) nr. 1164/89 om gennemførelsesbestemmelser for støtte til spindhør og hamp
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 4, stk. 5,
under henvisning til Rådets forordning (EØF) nr. 619/71 af 22. marts 1971 om fastsættelse af almindelige regler for ydelse af støtte til hør og hamp (3), senest ændret ved forordning (EF) nr. 154/97 (4), særlig artikel 5, stk. 2, og
ud fra følgende betragtninger:
Der er i artikel 5, stk. 1, i Kommissionens forordning (EØF) nr. 1164/89 (5), senest ændret ved forordning (EF) nr. 2289/97 (6), fastsat en frist for indgivelse af erklæringer om tilsåede arealer; for at forbedre kontrollen af arealerne og den kontrol af høstdatoerne, der er fastsat i artikel 5 i forordning (EØF) nr. 619/71, bør medlemsstaten kunne fastsætte en tidligere dato end førnævnte frist; der bør foretages en harmonisering med andre sektorer af den gradvise nedsættelse af støtten i tilfælde af, at fristen for indgivelse af erklæringer om tilsåede arealer overskrides;
forordning (EØF) nr. 1164/89 indeholder i bilag A en liste over hørsorter, der hovedsagelig er bestemt til fiberproduktion; nogle nye hørsorter, der hovedsagelig er bestemt til fiberproduktion, er opført i den fælles sortsliste over frø; endvidere er visse sorter, der for øjeblikket er medtaget i bilag A, udgået af nævnte sortsliste; det synes hensigtsmæssigt at tage hensyn til disse ændringer i nævnte sortsliste ved at foretage en tilsvarende tilpasning af bilag A til forordning (EØF) nr. 1164/89;
forordning (EØF) nr. 1164/89 indeholder i bilag B en liste over støtteberettigede hampsorter; som følge af konstateringen af, at visse nye sorter opfylder kravene i artikel 3 i forordning (EØF) nr. 619/71, bør nævnte bilag suppleres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -
UDSTEDT FØLGENDE FORORDNING:
Artikel 1
I forordning (EØF) nr. 1164/89 foretages følgende ændringer:
1) Artikel 5, stk. 1, affattes således:
»1. Enhver producent af spindhør eller hamp indgiver hvert år en erklæring om de tilsåede arealer senest den 30. juni for hør og den 15. juli for hamp. Medlemsstaten kan fastsætte en tidligere frist for indgivelse end den 30. juni for hør og den 15. juli for hamp. I så tilfælde fastsætter medlemsstaten den nye frist 30 dage forinden og underretter straks Kommissionen og de berørte producenter herom.
Hvis erklæringen om de tilsåede arealer indgives inden for 25 dage efter de respektive frister, nedsættes den støtte, der omhandles i artikel 4 i forordning (EØF) nr. 1308/70, med 1 % for hver arbejdsdags forsinkelse. Efter de nævnte 25 dages forsinkelse ydes der ingen støtte.«
2) Bilag A affattes således:
»BILAG A
Liste over hørsorter, der hovedsagelig er bestemt til fiberproduktion
Angelin
Argos
Ariane
Aurore
Belinka
Diane
Electra
Elise
Escalina
Evelin
Hermes
Ilona
Laura
Marina
Martta
Natasja
Nike
Opaline
Raisa
Regina
Viking
Viola.«
3) I bilag B til forordning (EØF) nr. 1164/89 indsættes sorterne »Kompolti«, »Uso 31«, »Beniko« og »Lovrin 110«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. marts 1998.